Чамалінская – адна з паўночнакаўказскіх моваў, уваходзіць у нахска-дагестанскую групу, дагестанскую падгрупу. Распаўсюджаная ў шэрагу вёсак Цумадынскага раёна Дагестана. Мова блізкая да аварскай. Колькасць носьбітаў – каля 4 тысяч чалавек. Два дыялекты: гакварынскі і гігатлінскі. Пераважаюць сінтэтычныя сродкі перадачы граматычнага значэння. Назоўнікі размяркоўваюцца па пяці класах, утвараюць форму адзіночнага і множнага ліку, змяняюцца па склонах. Дзеяслоў мае складаную сістэму ладоў і часоў. Сярод неасабовых формаў дзеяслова – дзеепрыметнікі, дзеепрыслоўі, інфінітыў; канчатак апошняга – ла, або на. У лексіцы шмат запазычанняў з аварскай, арабскай, рускй і цюркскіх моваў. Цюркізмы звычайна трапляюць у чамалінскую праз пасрэдніцтва аварскай. Пісьмовасці няма.